ddrg/super_eurlex huggingface dataset:
SL Uradni list Evropske unije C 233/15

Sklep Sodišča prve stopnje z dne 9. julija 2009 – infeurope proti Komisiji

(Zadeva T-176/08) (1)

(„Tožba zaradi nedelovanja, ničnostna tožba in odškodninska tožba - Javna naročila storitev - Javni razpis za vzdrževanje informacijskih sistemov UUNT - Pritožba pri Komisiji v upravnem postopku - Odločba zaradi molka in zavrnitev Komisije - Nove trditve - Povezava med tožbo zaradi nedelovanja in odškodninsko tožbo - Očitna nedopustnost“)

2009/C 233/27

Jezik postopka: angleščina

Stranki

Tožeča stranka: infeurope (Luxembourg, Luksemburg) (zastopnik: O. Mader, odvetnik)

Tožena stranka: Komisija Evropskih skupnosti (zastopnika: N. Bambara in E. Manhaeve, zastopnika)

Predmet

Prvič, zahtevek za ugotovitev nedelovanja Komisije, ker je ravnala nezakonito, ko po postopku javnega razpisa AO/042/05 Urada za usklajevanje na notranjem trgu (znamke in modeli) (UUNT) za vzdrževanje računalniških programov v zvezi z glavno dejavnostjo UUNT na področju znamk in modelov ni razglasila ničnosti odločbe o sklenitvi okvirnih pogodb in ko je odločila, da ne prekine posebnih sporazumov, sklenjenih na podlagi okvirnih pogodb, ter, podredno, zahtevek za razglasitev ničnosti domnevne odločbe zaradi molka, s katero je Komisija zavrgla pritožbo tožeče stranke z dne 2. decembra 2007, vloženo v okviru upravnega postopka in navedenega postopka javnega razpisa, in, drugič, odškodninski zahtevek za povračilo škode, ki jo je domnevno ta utrpela zaradi domnevnega nezakonitega nedelovanja Komisije.

Izrek

1. Tožba se zavrne.

2. infeurope se naloži plačilo lastnih stroškov ter stroškov, ki jih je priglasila Komisija.

3. O zahtevku za intervencijo European Dynamics SA ni treba odločiti.

4. infeurope, Komisija in European Dynamics nosijo lastne stroške, povezane z zahtevkom za intervencijo.

(1) UL C 171, 5.7.2008.
SL Uradni list Evropske unije C 247/12

Sklep predsednika Sodišča prve stopnje z dne 15. julija 2008 – CLL Centres de langues proti Komisiji

(Zadeva T-202/08 R)

(„Začasna odredba - Javna naročila - Skupnostni postopek javnega razpisa - Zavrnitev vloge za udeležbo - Predlog za odložitev izvršitve in začasnih ukrepov - Neobstoj fumus boni juris - Izguba možnosti - Neobstoj velike in nepopravljive škode - Neobstoj nujnosti“)

(2008/C 247/24)

Jezik postopka: francoščina

Stranki

Tožeča stranka: Centre de langues à Louvain-la-Neuve et –en-Woluwe (CLL Centres de langues) (Louvain-la-Neuve, Belgija) (zastopnika: F. Tulkens in V. Ost, odvetnika)

Tožena stranka: Komisija Evropskih skupnosti (zastopniki: N. Bambara in E. Manhaeve, zastopnika, skupaj s P. Wytinck, odvetnik)

Predmet

Predlog za izdajo začasne odredbe, s katero naj bi se v bistvu Centre de langues à Louvain-la-Neuve et –en-Woluwe (CLL Centres de langues) omogočilo udeležbo pri postopku javnega razpisa ADMIN/D1/PR/2008/004 glede naročila „Jezikovna izobraževanja za osebje institucij, organov in agencij Evropske unije (EU), ki se nahajajo v Bruslju“ in začasno odložilo odločbo Komisije o izključitvi, do odločitve Sodišča prve stopnje o tožbi za razglasitev ničnosti vloženi zoper to odločbo.

Izrek

1) Predlog za izdajo začasne odredbe se zavrže.
SL Uradni list Evropske unije C 184/12

Sklep Splošnega sodišča z dne 25. aprila 2012 – Movimondo Onlus proti Komisiji

(Zadeva T-52/07) (1)

(Razvojno sodelovanje - ECHO - EuropeAid - Izključitev pogodb in subvencij, financiranih iz proračuna Skupnosti in s strani ERS - Likvidacija in prenehanje dejavnosti humanitarne organizacije - Ustavitev postopka)

2012/C 184/22

Jezik postopka: italijanščina

Stranki

Tožeča stranka: Movimondo Onlus – Organizzazione non governativa di cooperazione e solidarietà internazionale (Rim, Italija) (zastopniki: P. Vitali, G. Verusio, G. M. Roberti in A. Franchi, odvetniki)

Tožena stranka: Evropska komisija (zastopniki: M. Wilderspin, C. Hermes in F. Moro, zastopniki, skupaj z de A. Dal Ferro, odvetnikom)

Predmet

Predlog za razglasitev ničnosti Odločbe Komisije C(2006) 5802 final z dne 1. decembra 2006 o naložitvi upravne kazni nevladni organizaciji (NVO) Movimondo Onlus – Organizzazione non governativa di cooperazione e solidarietà internazionale.

Izrek

1. Postopek se ustavi.

2. Movimondo Onlus – Organizzazione non governativa di cooperazione e solidarietà internazionale in Evropska komisija nosita vsaka svoje stroške.

(1) UL C 82, 14.4.2007.
SL Uradni list Evropske unije C 129/13

Sklep Sodišča prve stopnje z dne 25. marca 2009 — Scientific and Technological Committee of AGH in drugi proti Komisiji

(Zadeva T-125/07) (1)

(„Tožba zaradi nedelovanja - Postopki podzemnega odlaganja ogljikovega dioksida - Neoblikovanje stališča Komisije - Nedopustnost“)

2009/C 129/23

Jezik postopka: poljščina

Stranke

Tožeče stranke: Scientific and Technological Committee of AGH University of Science and Technology (Krakov, Poljska); Europejskie Stowarzyszenie Ochrony Środowiska (Krakov); Przedsiębiorstwo Usług Geologiczno — Wiertniczych Chemkop-Geowiert sp. z o.o. (Krakov); Stowarzyszenie Obrony Środowiska (Krakov); Fundacja Partnerstwo dla Środowiska (Krakov); Niezależne Forum Ochrony Biosfery Ziemi (Skawina, Poljska); Jan Adamczyk (Krakov), in Emanuel Lipartowski (Krakov) (zastopniki: sprva A. Żuraniewski, nato M. Rogoziński in B. Balcerzak, odvetniki)

Tožena stranka: Komisija Evropskih skupnosti (zastopnika: A. Alcover San Pedro in M. Kaduczak, zastopnika)

Predmet

Tožba zaradi nedelovanja, s katero se predlaga ugotovitev nedelovanja Komisije, ker ta, po eni strani, ni sprejela stališča glede problematike tveganj za prebivalstvo Evropske unije v zvezi z odlaganjem ogljikovega dioksida pod zemeljsko površje in njegovim prehajanjem iz geoloških formacij na zemeljsko površje in, po drugi strani, ni sprejela dejanskih ukrepov za zaščito življenja prebivalstva in okolja.

Izrek

1) Tožba se zavrže.

2) Scientific and Technological Committee of AGH University of Science and Technology, Europejskie Stowarzyszenie Ochrony Środowiska, Przedsiębiorstwo Usług Geologiczno — Wiertniczych Chemkop-Geowiert sp. z o.o., Stowarzyszenie Obrony Środowiska, Fundacja Partnerstwo dla Środowiska, Niezależne Forum Ochrony Biosfery Ziemi, J. Adamczyku in E. Lipartowskiemu se naloži plačilo stroškov.

(1) UL C 140, 23.6.2007.
SL Uradni list Evropske unije C 301/39

Sklep Sodišča prve stopnje z dne 25. septembra 2008 – Stepek proti UUNT – Masters Golf Company (GOLF-FASHION MASTERS THE CHOICE TO WIN)

(Zadeva T-294/07) (1)

(„Znamka Skupnosti - Postopek z ugovorom - Prijava figurativne znamke Skupnosti GOLF-FASHION MASTERS THE CHOICE TO WIN - Prejšnja nacionalna figurativna znamka The Masters in prejšnja figurativna znamka Skupnosti The Masters GOLF COMPANY - Umik tožbe, vložene pri odboru za pritožbe - Stroški, priglašeni pred odborom za pritožbe“)

(2008/C 301/67)

Jezik postopka: nemščina

Stranke

Tožeča stranka: Wilhelm Stepek (Stadl-Paura, Avstrija) (zastopniki: H. Heigl, W. Berger in G. Lehner, odvetniki)

Tožena stranka: Urad za usklajevanje na notranjem trgu (znamke in modeli) (zastopnik: G. Schneider, zastopnik)

Druga stranka pred odborom za pritožbe: The Masters Golf Company Ltd (Weston-Super-Mare, Združeno kraljestvo)

Predmet

Tožba, vložena zoper odločbo prvega odbora za pritožbe UUNT z dne 23. maja 2007 (zadeva R 95/2007-1) v zvezi s postopkom z ugovorom med The Masters Golf Company Ltd in Wilhelmom Stepkom.

Izrek

1) Tožba se zavrne.

2) Wilhelmu Stepku se naloži plačilo stroškov.

(1) UL C 235, 6.10.2007.
SL Uradni list Evropske unije C 158/17

Sklep Sodišča prve stopnje z dne 10. aprila 2008 – Imelios proti Komisiji

(Zadeva T-97/07) (1)

(„Ničnostna tožba - Odškodninska tožba - Peti okvirni program Evropske skupnosti za raziskave, tehnološki razvoj in predstavitvene dejavnosti (1998-2002) - Arbitražna klavzula - Opomin - Nedopustnost“)

(2008/C 158/26)

Jezik postopka: francoščina

Stranki

Tožeča stranka: Imelios SA (Velizy-Villacoublay, Francija) (zastopnik: C. Curtil, odvetnik)

Tožena stranka: Komisija Evropskih skupnosti (zastopnika: C. Ladenburger in E. Manhaeve, zastopnika)

Predmet

Prvič, razglasitev ničnosti odločbe, ki jo je na podlagi revizijskega poročila Evropskega urada za boj proti goljufijam (OLAF) sprejela Komisija in je vsebovana v opominu z dne 17. januarja 2007 za plačilo predplačil, izplačanih v okviru pogodbe IST-1999 10934 – Assist glede projekta „Knowledge Management for Help Desk Operators“, ki je bila sklenjena v okviru petega okvirnega programa za raziskave, tehnološki razvoj in predstavitvene dejavnosti na področju družbe prijaznih podatkov (1998-2002) in drugič, odškodninska tožba za vračilo škode, ki jo je domnevno utrpela tožeča stranka zaradi sprejetja te odločbe.

Izrek

1) Tožba se zavrže.

2) Imelios SA poleg svojih stroškov nosi tudi stroške, ki jih je priglasila Komisija.

(1) UL C 129, 9.6.2007.
SL Uradni list Evropske unije C 8/16

Sklep predsednika Sodišča prve stopnje z dne 9. novembra 2007 – Poljska proti Komisiji

(Zadeva T-183/07 R) (1)

(„Začasna odredba - Direktiva 2003/87/ES - Sistem za trgovanje s pravicami do emisije toplogrednih plinov - Nacionalni načrt razdelitve pravic do emisij za Poljsko za obdobje od 2008 do 2012 - Zavrnilna odločba Komisije - Predlog za odložitev izvršitve - Neobstoj nujnosti“)

(2008/C 8/30)

Jezik postopka: poljščina

Stranki

Tožeča stranka: Republika Poljska (zastopnik: T. Nowakowski, zastopnik)

Tožena stranka: Komisija Evropskih skupnosti (zastopnika: U. Wölker in K. Herrmann, zastopnika)

Predmet

Predlog za odložitev izvršitve odločbe Komisije C (2007) 1295 konč. z dne 26. marca 2007 o nacionalnem načrtu razdelitve pravic do emisije toplogrednih plinov, ki ga je Poljska za obdobje od 2008 do 2012 posredovala v skladu z Direktivo 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32).

Izrek

1) Predlog za izdajo začasne odredbe se zavrne.

2) Odločitev o stroških se pridrži.

(1) UL C 155, 7.7.2007.
SL Uradni list Evropske unije C 233/15

Sklep Sodišča prve stopnje z dne 2. julija 2009 – Evropaïki Dynamiki proti ECB

(Zadeva T-279/06) (1)

(„Javna naročila storitev - Skupnostni postopek javnega razpisa - Opravljanje storitev svetovanja in razvoja informacijske tehnologije za ECB - Zavrnitev ponudbe in odločba o oddaji naročila drugim ponudnikom - Ničnostna tožba - Pravni interes - Razlog za izključitev - Dovoljenje, ki bi ga moral dati nacionalni organ - Tožba, ki je deloma očitno povsem pravno neutemeljena in deloma očitno nedopustna“)

2009/C 233/25

Jezik postopka: angleščina

Stranki

Tožeča stranka: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnika: N. Korogiannakis in N. Keramidas, odvetnika)

Tožena stranka: Evropska centralna banka (zastopnika: F. von Lindeiner in G. Gruber, zastopnika)

Predmet

Predlog za razglasitev ničnosti odločbe Evropske centralne banke (ECB) z dne 31. julija 2006, s katero je bila zavrnjena ponudba tožeče stranke v okviru postopka s pogajanji za opravljanje storitev svetovanja in razvoja informacijske tehnologije za ECB, ter odločbe o oddaji naročila drugim ponudnikom.

Izrek

1. Tožba se zavrne.

2. Evropaïki Dynamiki – Proigmena Systimata Tilepikoinonion Pliroforikis kai Tilematikis se naloži plačilo stroškov.

(1) UL C 294, 2.12.2006.
SL Uradni list Evropske unije C 301/28

Sklep Splošnega sodišča z dne 6. septembra 2010 – Portugalska proti Transnáutici in Komisiji

(Zadeva T-385/05 TO) (1)

(Ugovor tretjega - Možnost, da tretji, ki je podal ugovor, sodeluje v postopku v glavni stvari - Neobstoj kršitve pravic tretjega, ki je podal ugovor - Nedopustnost)

2010/C 301/47

Jezik postopka: angleščina

Stranke

Tožeča stranka: Portugalska republika (zastopniki: L. Inez Fernandes, A. C. Santos, J. Gomes in P. Rocha, zastopniki)

Drugi stranki v postopku: Transnáutica – Transportes e Navegação, SA (Matosinhos, Portugalska) (zastopniki: C. Fernández Vicién, D. Ortigão Ramos, P. Carmona Botana, M. T. López Garrido in P. Vidal Matos, odvetniki) in Evropska komisija (zastopnika: R. Lyal in L. Bouyon, odvetnika)

Predmet

Ugovor tretjega zoper sodbo Splošnega sodišča z dne 23. septembra 2009 v zadevi Transnáutica proti Komisiji (T-385/05, neobjavljena v ZOdl.).

Izrek

1. Ugovor tretjega se zavrže kot nedopusten.

2. Portugalska republika nosi svoje stroške in stroške, ki jih je priglasila družba Transnáutica – Transportes e Navegação, SA, vključno s stroški, ki se nanašajo na postopek za izdajo začasne uredbe.

3. Evropska Komisija nosi svoje stroške.

(1) UL C 330, 24.12.2005.
SL Uradni list Evropske unije C 64/38

Sklep Sodišča prve stopnje z dne 12. decembra 2007 – Atlantic Container Line in drugi proti Komisiji

(Zadeva T-113/04) (1)

(Izvršitev sodbe Sodišča prve stopnje - Povračilo stroškov bančne garancije za odlog plačila globe, ki jo je naložila Komisija in ki jo je Sodišče prve stopnje pozneje razglasilo za nično - Ničnostna tožba in odškodninska tožba - Nepogodbena odgovornost Skupnosti - Neobstoj neposredne vzročne zveze med protipravnim ravnanjem institucije in nastalo škodo)

(2008/C 64/62)

Jezik postopka: angleščina

Stranke

Tožeče stranke: Atlantic Container Line AB (Göteborg, Švedska); Transportación Marítima Mexicana SA de CV (Mexico, Mehika); Hanjin Shipping Co. Ltd (Seul, Južna Koreja); Hyundai Merchant Marine Co. Ltd (Seul); Mediterranean Shipping Co. SA (Ženeva, Švica); Neptune Orient Lines Ltd (Singapur, Singapur); Orient Overseas Container Line (UK) Ltd (Suffolk, Združeno kraljestvo); P & O Nedlloyd Container Line Ltd (London, Združeno kraljestvo) in Sea-Land Service, Inc. (Jacksonville, Florida, Združene države) (zastopniki: sprva J. Pheasant, M. Levitt in K. Nicholson, nato M. Levitt in K. Nicholson, solicitors)

Tožena stranka: Komisija Evropskih skupnosti (zastopnik: P. Oliver, zastopnik)

Predmet

Tožba za razglasitev ničnosti dopisa Komisije z dne 6. januarja 2004, s katerim je bilo zavrnjeno povračilo stroškov bančne garancije, ki so tožečim strankam nastali zaradi glob, določenih z Odločbo Komisije 1999/243 ES z dne 16. septembra 1998 o postopku uporabe členov 85 in 86 Pogodbe ES (postala člena 81 ES in 82 ES) (zadeva IV/35.134 – Trans-Atlantic Conference Agreement) (UL 1999, L 95, str. 1), ki je bila s sodbo Sodišča prve stopnje z dne 30. septembra 2003 v zadevi Atlantic Container Line in drugi proti Komisiji (T-191/98 in od T-212/98 do T-214/98, Recueil, str. II-3275) razglašena za nično, in odškodninska tožba za povrnitev teh stroškov bančne garancije.

Izrek

1) Tožba se zavrne.

2) Tožečim strankam se naloži plačilo stroškov.

(1) UL C 118, 30.4.2004.
SL Uradni list Evropske unije C 301/34

Sklep Sodišča prve stopnje z dne 12. septembra 2008 – Keinhorst proti Komisiji

(Zadeva T-428/03) (1)

(„Javni uslužbenci - Uradniki - Vmesna sodba - Ustavitev postopka“)

(2008/C 301/55)

Jezik postopka: francoščina

Stranki

Tožeča stranka: Gerard Keinhorst (Overijse, Belgija) (zastopnik: N. Lhoëst, odvetnik)

Tožena stranka: Komisija Evropskih skupnosti (zastopniki: najprej C. Berardis-Kayser in L. Lozano Palacios, potem C. Berardis-Kayser in H. Krämer, zastopniki)

Predmet

Predlog za razglasitev ničnosti odločb Komisije z dne 23. decembra 2002 in 14. aprila 2003 o spremembi razvrstitve tožeče stranke v naziv, ker ga na dan njegovega imenovanja razvrščata v naziv A6, prvi plačilni razred, ker določata, da imata finančne posledice od 5. oktobra 1995, in ker kariere nista obnovili v ustrezen naziv tožeče stranke in predlog za razglasitev ničnosti odločb Komisije z dne 4. septembra in 24. novembra 2003 o zavrnitvi pritožb tožeče stranke ter zahteva za povračilo škode.

Izrek

1) Postopek se ustavi.

2) Komisija nosi vse stroške.

(1) UL C 47, 21.2.2004.
SL Uradni list Evropske unije C 38/21

Sklep Splošnega sodišča z dne 12. decembra 2012 – Adriatica di Navigazione in Comitato „Venezia Vuole Vivere“ proti Komisiji

(Zadeva T-231/00) (1)

(Ničnostna tožba - Državne pomoči - Zmanjšanje socialnih prispevkov za podjetja, ki so na ozemlju Benetk in Chioggie - Odločba, s katero je shema pomoči razglašena za nezdružljivo s skupnim trgom in naložena zagotovitev vračila izplačanih pomoči - Deloma očitno nedopustna in deloma očitno pravno neutemeljena tožba)

2013/C 38/37

Jezik postopka: italijanščina

Stranke

Tožeči stranki: Adriatica di Navigazione SpA (Benetke, Italija) in Comitato „Venezia Vuole Vivere“ (Benetke) (zastopnika: M. Siragusa in F. Moretti, odvetnika)

Tožena stranka: Evropska komisija (zastopnika: V. Di Bucci, zastopnik, skupaj z A. Dal Ferrom, odvetnikom)

Intervenientka v podporo tožečima strankama: Italijanska republika (zastopniki: sprva U. Leanza, nato I. Braguglia, nato R. Adam in na koncu I. Bruni, zastopniki, skupaj z G. Aiellom in P. Gentilijem, avvocati dello Stato)

Predmet

Predlog za razglasitev ničnosti Odločbe Komisije 2000/394/ES z dne 25. novembra 1999 glede ukrepov pomoči v korist podjetij, ki so na ozemlju Benetk in Chioggie, določenih v zakonih št. 30/1997 in št. 206/1995, s katerima so uvedena zmanjšanja socialnih prispevkov (UL 2000, L 150, str. 50).

Izrek

1. Ugovor nedopustnosti Evropske komisije se obravnava v okviru vsebinske obravnave.

2. Tožba se zavrne kot deloma očitno nedopustna in deloma očitno pravno neutmeljena.

3. Družba Adriatica di Navigazione SpA in Comitato „Venezia Vuole Vivere“ poleg svojih stroškov nosita stroške Komisije.

4. Italijanska republika nosi svoje stroške.

(1) UL C 316, 4.11.2000.
SL Uradni list Evropske unije C 155/18

SKLEP SODIŠČA PRVE STOPNJE

z dne 10. marca 2005

v zadevi T-266/00, Confartigianato Venezia, Transport Lines Snc in drugi proti Komisiji Evropskih skupnosti (1)

(Državna pomoč - Odločba Komisije, s katero je ugotovila nezdružljivosti shem nezakonitih pomoči s skupnim trgom in naložila izterjavo nezdružljivih pomoči - Izključitev nacionalnega postopka izterjave - Ničnostna tožba - Pomanjkanje pravnega interesa - Nedopustnost)

(2005/C 155/36)

Jezik postopka: italijanščina

V zadevi T-266/00 Confartigianato Venezia, Transport Lines Snc in drugi in petnajst drugih tožečih strank, ki so navedena na seznamu k prilogi k sklepu, s sedežem v Benetkah (Italija), ki jih zastopa A. Vianello, avocat, z naslovom za vročanje v Luxembourgu, proti Komisiji Evropskih skupnosti (zastopnik: V. Di Bucci skupaj z A. Dal Ferro, avocat, z naslovom za vročanje v Luxembourgu), zaradi predloga za razglasitev ničnosti Odločbe Komisije 2000/394/ES z dne 25. novembra 1999 o ukrepih pomoči za podjetja, ki se nahajajo na ozemlju Benetk in Chioggie, predvidenih z Zakonoma št. 30/1997 in št. 206/1995 o uvedbi znižanja socialnih prispevkov (UL 2000, L 150, str. 50), je Sodišče prve stopnje (drugi razširjeni senat), v sestavi J. Pirrung, predsednik, A. W. H. Meij, N. J. Forwood, sodnika, I. Pelikánová, sodnica, S. Papasavvas, sodnik; sodni tajnik: H. Jung, dne 10. marca 2005 razglasilo sklep, katerega izrek se glasi:

1. Tožba se delno zavrže kot nedopustna v delu, ki so jo vložili Transport Lines Snc, C.A.T.I.L., Consorzio Artigiano Trasportatori Interni Lagunari C.A.T.I.L. Servizi srl, Translion snc, Cooperativa Trasportatori Lagunari arl, Barich aldo e figlio snc, S.A.L.P.A. Trasporti snc, Laguna Trasporti di Tosi Pietro, Puppola Trasporti e C. snc, Simionato Roberto, Venerando Gianfranco snc, Boscolo „Bielo“ Ivano srl, Grassi Mario, Laguna Veneta Cooperativa Trasporti srl, Brussa Sas, Il Fornaio di Colussi Gloria.

2. Transport Lines Snc, C.A.T.I.L., Consorzio Artigiano Trasportatori Interni Lagunari C.A.T.I.L. Servizi srl, Translion snc, Cooperativa Trasportatori Lagunari arl, Barich aldo e figlio snc, S.A.L.P.A. Trasporti snc, Laguna Trasporti di Tosi Pietro, Puppola Trasporti e C. snc, Simionato Roberto, Venerando Gianfranco snc, Boscolo „Bielo“ Ivano srl, Grassi Mario, Laguna Veneta Cooperativa Trasporti srl, Brussa Sas in Il Fornaio di Colussi Gloria nosijo svoje stroške.

3. Komisija nosi do sedaj priglašene stroške v zvezi s tožbo šestnajstih podjetij zgoraj navedenih tožečih strank.

4. Odločitev o preostalih stroških se pridrži.

(1) UL C 355, 9.12.2000.
Sodba Splošnega sodišča z dne 30. novembra 2022 – Korporaciya „Masternet“/EUIPO – Stayer Ibérica (STAYER)

(Zadeva T-85/22) (1)

(Znamka Evropske unije - Postopek za razveljavitev - Besedna znamka Evropske unije STAYER - Resna in dejanska uporaba znamke - Člen 15 in člen 51(1)(a) Uredbe (ES) št. 207/2009 (postala člen 18 in člen 58(1)(a) Uredbe (EU) 2017/1001) - Opredelitev proizvodov, v zvezi s katerimi je bila dokazana resna in dejanska uporaba)

(2023/C 35/70)

Jezik postopka: angleščina

Stranke

Tožeča stranka: ZAO Korporaciya „Masternet“ (Moskva, Rusija) (zastopnik: N. Bürglen, odvetnik)

Tožena stranka: Urad Evropske unije za intelektualno lastnino (zastopnik: J. Ivanauskas, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Stayer Ibérica, SA (Pinto, Španija) (zastopniki: P. Creta, A. Lanzarini, B. Costa in M. Lazzarotto, odvetniki)

Predmet

Tožeča stranka s tožbo na podlagi člena 263 PDEU predlaga razveljavitev odločbe prvega odbora za pritožbe pri Uradu Evropske unije za intelektualno lastnino (EUIPO) z dne 16. decembra 2021 (zadeva R 932/2021-1).

Izrek

1. Tožna se zavrne.

2. Družbi ZAO Korporaciya „Masternet“ se naloži plačilo stroškov.

(1) UL C 158, 11.4.2022.
C 24/36

Sodba Splošnega sodišča z dne 23. novembra 2022 – Bowden in Young/Europol

(Zadeva T-72/21) (1)

(Javni uslužbenci - Začasni uslužbenci - Zaposleni v Europolu - Izstop Združenega kraljestva iz Unije - Izguba državljanstva države članice - Odpoved pogodbe - Člen 47(b)(iii) PZDU - Prošnja za odobritev izjeme od pogoja za zaposlitev iz člena 12(2)(a) PZDU - Zavrnitev odobritve izjeme - Obveznost obrazložitve - Pravica do izjave - Trajanje upravnega postopka - Razumni rok - Legitimna pričakovanja - Enako obravnavanje - Interes službe - Dolžnost skrbnega ravnanja - Očitna napaka pri presoji)

(2023/C 24/49)

Jezik postopka: francoščina

Stranke

Tožeči stranki: Ian James Bowden (Haag, Nizozemska), Janey Young (Haag) (zastopnik: N. de Montigny, odvetnica)

Tožena stranka: Agencija Evropske unije za sodelovanje na področju kazenskega pregona (zastopniki: A. Nunzi, O. Sajin in C. Falmagne, agenti, skupaj z D. Waelbroeckom in A. Duronom, odvetnikoma)

Predmet

Tožeči stranki s tožbama na podlagi člena 270 PDEU predlagata razglasitev ničnosti odločb Agencije Evropske unije za sodelovanje na področju kazenskega pregona (Europol) z dne 30. marca 2020, s katerima jima je ta agencija zavrnila odobritev izjeme od pogoja državljanstva iz člena 12(2)(a) Pogojev za zaposlitev drugih uslužbencev Evropske unije (v nadaljevanju: PZDU) in je zato na podlagi člena 47(b)(iii) PZDU odpovedala njuni pogodbi.

Izrek

1. Tožba se zavrne.

2. Ian James Bowden in Janey Young nosita stroške postopka.

(1) UL C 98, 22.3.2021.